ConseggioLigure/zenamt huggingface dataset:
Ligurian:
inte quella butega se vende à menuo

English translation:
in that shop they sell retail
Ligurian:
çercan di conlaboratoî da poeise fiâ pe vende à l’ingròsso in Euröpa

English translation:
they’re looking for reliable partners to sell wholesale in Europe
Ligurian:
quelli truffadoî an provou à fâme vedde bisce e baggi

English translation:
those swindlers tried to pull the wool over my eyes
Ligurian:
ò venduo a machina pe sette, tanto no â deuviava ciù

English translation:
I sold the car for peanuts, I wasn’t using it anymore anyway
Ligurian:
dòppo tanto aviemo a nòstra vendetta!

English translation:
finally we’ll have our revenge!
Ligurian:
emmo misso in vendia a casa

English translation:
we’ve put the house up for sale
Ligurian:
venardì a-i 5 d’ottobre do 1989

English translation:
Friday 5 October 1989
Ligurian:
venardì a-a mattin vaggo da-o mego

English translation:
Friday morning I’m going to the doctor
Ligurian:
o venardì santo ghe saià unna proçescion

English translation:
on Good Friday there will be a procession
Ligurian:
a lengua veneta

English translation:
the Venetian language
Ligurian:
a l’à unna casa in Veneto

English translation:
he has a house in Veneto
Ligurian:
o l’ea vegnuo à Sestri à çercâse un travaggio

English translation:
he had come to Sestri to look for work
Ligurian:
ve l’ò za dito, con viatri no ghe vëgno

English translation:
I’ve already told you, I’m not coming with you
Ligurian:
semmo vegnui de bonn’oa pe attrovâ un pòsto pe acciantâ o päsô

English translation:
we came early to find a spot to set up the beach umbrella
Ligurian:
quande ti vëgni à trovâme?

English translation:
when are you coming to visit me?
Ligurian:
o me vëgne in cheu mæ barba

English translation:
my uncle comes to mind
Ligurian:
de dond’o ne vëgne quello son?

English translation:
where is that noise coming from?
Ligurian:
sto vaso o ne vëgne da Çipri

English translation:
this vase comes from Cyprus
Ligurian:
quant’a vëgne sta scurtua de bronzo?

English translation:
how much does this bronze sculpture cost?
Ligurian:
quante vëgnan e bananne da-o besagnin?

English translation:
how much do the bananas at the greengrocer’s cost?
Ligurian:
e scioî son dæte a-e gente

English translation:
the flowers are given to the people
Ligurian:
a moæ a vëgne portâ à l’uspiâ

English translation:
the mother is taken to the hospital
Ligurian:
dòppo tanto semmo vegnui a-o cavo da scituaçion!

English translation:
at last we’ve got to the bottom of the situation!
Ligurian:
semmo vegnui à conosce i fæti solo vëi seia

English translation:
we only learned of the facts last night
Ligurian:
l’é l’oa de ciantâla de discorrî e de vegnî a-o fæto

English translation:
it’s time to stop arguing and get down to the facts
Ligurian:
pe piaxei, scià vëgne a-o fæto!

English translation:
please, get to the point!
Ligurian:
ean in scî pissi de dâse, ma î an spartii

English translation:
they were about to come to blows, but they were separated
Ligurian:
m’é sätou i scripixi de taggiâme i cavelli curtiscimi

English translation:
I got the whim to cut my hair very short
Ligurian:
comme ò visto quella föto, ti m’ê vegnuo in mente pròpio ti

English translation:
as soon as I saw that photo, you were the one who came to mind
Ligurian:
no me vëgne in cheu comm’o se ciamma quello pòsto

English translation:
I can’t recall the name of that place
Ligurian:
gh’é vegnuo da patî pe-o cado

English translation:
she fainted from the heat
Ligurian:
o cheu o gh’é mancou à l’urtimo

English translation:
his courage failed him at the last moment
Ligurian:
a l’é unna tradiçion ch’a s’é ammermâ inti urtimi anni

English translation:
it’s a tradition that has died out in recent years
Ligurian:
ti te creddi che segge bon à mancâ a-a poula dæta?

English translation:
do you really think me capable of going back on my word?
Ligurian:
no pòsso creddighe che segge za passou vint’anni

English translation:
I can’t believe twenty years have already passed
Ligurian:
gh’emmo o vento in poppa

English translation:
we have the wind at our backs
Ligurian:
ancheu sciuscia un vento freido da-o nòrd

English translation:
today a cold wind is blowing from the north
Ligurian:
o vento mòllo o no l’ea abasta pe insciâ e veie

English translation:
the weak wind wasn’t enough to fill the sails
Ligurian:
a ventoela de l’äia condiçionâ a fa tanto sciato

English translation:
the air conditioning fan makes so much noise
Ligurian:
mæ besava a mangiava fiña o pevê di pollastri

English translation:
my great-grandmother used to eat even chicken gizzards
Ligurian:
a l’ea brava, ma brava in davei

English translation:
she was good, really good
Ligurian:
à dî a veitæ, mi no veuggio fâlo

English translation:
I, honestly, don’t want to do it
Ligurian:
ti l’æ dito pe da bon ò pe burla?

English translation:
did you really say it or were you joking?
Ligurian:
o carabinê o scrive o verbale

English translation:
the carabiniere is writing the report
Ligurian:
o mariölo verde de coton o l’é miga o teu?

English translation:
the green cotton T-shirt isn’t yours, is it?
Ligurian:
e giöxie verde an un bello contrasto co-o gianco de miage da cà

English translation:
the green shutters make a nice contrast with the white of the house walls
Ligurian:
a madonnâ a l’à fæto i taggiæn verdi

English translation:
grandma made green taglierini
Ligurian:
e bananne son ancon verde

English translation:
the bananas are still green
Ligurian:
o l’é vegnuo verde comm’o l’à sentio quella neuva

English translation:
he turned green when he heard that news
Ligurian:
o seu giachê verde o resätava tra e gente

English translation:
his green jacket stood out in the crowd
Ligurian:
comme parte o verde, poemmo traversâ

English translation:
as soon as the light turns green, we can cross
Ligurian:
o maggion verde bottigia o l’ea in rebasso

English translation:
the bottle-green sweater was on sale
Ligurian:
o velluo do seu vestî o l’aiva unna tonalitæ verdexiña

English translation:
the velvet of her dress had a greenish sheen
Ligurian:
se ti veu arrestâ in sanitæ, mangia e verdue

English translation:
if you want to stay in good health, eat your vegetables
Ligurian:
tutte e mattiñe passo da-o besagnin

English translation:
every morning I stop by the greengrocer’s
Ligurian:
a besagniña do mercou a l’òffre delongo de verdue à bon patto

English translation:
the greengrocer at the market always offers vegetables at a good price
Ligurian:
veuggio savei a veitæ

English translation:
I want to know the truth
Ligurian:
me sento un bastardo pe aveite mentio

English translation:
I feel like a worm for having lied to you
Ligurian:
çerti formaggi liguri an i sätæli

English translation:
some Ligurian cheeses have worms
Ligurian:
quello mei o l’é mezo marso, o l’à o babòllo

English translation:
that apple is half rotten, it’s got a worm in it
Ligurian:
o vernixou o portava a mascheriña pe protezise da-i vapoî

English translation:
the painter wore a mask to protect himself from the fumes
Ligurian:
ò impreiso a-a memöia solo che o primmo verso

English translation:
I memorized only the first line
Ligurian:
unna preghea in versci

English translation:
a prayer in verse
Ligurian:
t’ê bon à fâ o verso do dugo?

English translation:
can you imitate the call of the owl?
Ligurian:
o verso de unna bestia

English translation:
the cry of an animal
Ligurian:
m’ô creddo che o telecommando o no fonçioña, ti gh’æ misso e pille into verso sbaliou!

English translation:
no wonder the remote isn’t working, you put the batteries in the wrong way!
Ligurian:
cammiñan verso a pòrta de San Benardin

English translation:
they walk toward the gate of San Bernardino
Ligurian:
l’urtima vertebra a se connette à l’òsso sacro

English translation:
the last vertebra connects to the sacrum
Ligurian:
a mæ compagna d’universcitæ a l’à patio un trauma a-e vertebre inte un açidente

English translation:
my university classmate suffered a spinal injury in an accident
Ligurian:
a quæla ch’a pende tra i condòmini a l’à da fâ co-e speise de manutençion de l’ascensô

English translation:
the case pending between the condominium owners concerns the elevator maintenance costs
Ligurian:
a rattella tra i quattro fræ a l’à da fâ co-a divixon de l’ereditæ

English translation:
the dispute among the four siblings is about the division of the inheritance
Ligurian:
a portava unna röba da camia de sæa rossa

English translation:
she was wearing a red silk dressing gown
Ligurian:
ti î peu vestî ti i figgeu ancheu?

English translation:
can you dress the children today?
Ligurian:
gh’é ciù cao portâ di vestî casual ciufito che giachê e crovata

English translation:
he prefers to wear casual clothes rather than a jacket and tie
Ligurian:
no m’impòrta ninte de vestîme a-a mòdda, veuggio stâ ben!

English translation:
I don’t care about dressing fashionably, I want to be comfortable!
Ligurian:
vestite, che beseugna sciortî!

English translation:
get dressed, we need to go out!
Ligurian:
me son vestia con unna bella röba marròn

English translation:
I put on a nice brown dress
Ligurian:
a moæ a veste delongo i doî binelli de pægio

English translation:
mum always dresses the twins the same
Ligurian:
no poemmo vestîse de pægio pe-a festa!

English translation:
we can’t dress alike for the party!
Ligurian:
l’é passou un gruppo de scoläi vestii de pægio

English translation:
a group of schoolchildren went by all dressed the same
Ligurian:
pe-o sposaliçio de seu seu a s’é vestia da-e feste con unna röba bleu elegante

English translation:
for her sister’s wedding she dressed up in an elegant blue gown
Ligurian:
o se veste co-o desmuo da che l’é mòrto seu moggê

English translation:
she has been dressing in mourning since her wife died
Ligurian:
ammia che o vestî o no se sguare in sce quell’aguo

English translation:
be careful the dress doesn’t tear on that nail
Ligurian:
a s’ea accattâ unna bella röba pe-a stæ

English translation:
she had bought herself a nice dress for the summer
Ligurian:
e veddræ de tanti coî do dòmmo crean unn’atmosfera magica

English translation:
the stained-glass windows of the cathedral create a magical atmosphere
Ligurian:
o veddro o se rompe comme ninte s’o cazze

English translation:
glass breaks easily if it falls
Ligurian:
quella bottiggia a l’é fæta de veddro reçiclou

English translation:
that bottle is made of recycled glass
Ligurian:
o veddro do barcon o s’é avvenou

English translation:
the window glass has cracked
Ligurian:
ò accattou unna lampa de veddro à coî artexanâ

English translation:
I bought a handcrafted coloured-glass lamp
Ligurian:
a pòrta do bagno a l’é fæta de veddro giassou

English translation:
the bathroom door is made of frosted glass
Ligurian:
o veddro ondezzou o lascia passâ a luxe ma o l’appaña a vista

English translation:
patterned glass lets the light through but obscures the view
Ligurian:
o ve conosce da ch’o l’ea figgeu

English translation:
he has known you since he was a child
Ligurian:
o baccan o m’à incarregou de vegnîve à piggiâ

English translation:
the master has sent me to come and fetch you
Ligurian:
ve l’an za dito?

English translation:
have they already told you?
Ligurian:
veuggio dâve un conseggio

English translation:
I want to give you a piece of advice
Ligurian:
scià me scuse sciô Parödi, voscià no l’ò visto!

English translation:
I’m sorry, Mr Parodi, I didn’t see you!
Ligurian:
veuggio dî un segretto à voscià, præ Mattê

English translation:
I want to tell you a secret, Don Matteo
Ligurian:
scià s’affermià pe disnâ, sciâ Döia?

English translation:
will you stay for lunch, Mrs Doria?
Ligurian:
ò çernuo o mæ cammin

English translation:
I have chosen my path
Ligurian:
a Bruña a l’é in sciô bon cammin pe vegnî unna brava mega

English translation:
Bruna is well on her way to becoming a fine doctor
Ligurian:
a l’é a stradda prinçipâ da çittæ

English translation:
it is the main street of the city
Ligurian:
an nettezzou tutte e stradde da çittæ vegia

English translation:
they have cleaned all the streets of the historic centre
Ligurian:
o museo o l’é in stradda Balbi, a-o numero 10

English translation:
the museum is on Via Balbi, at number 10
Ligurian:
an portou via quello che poeivan

English translation:
they took away whatever they could
Ligurian:
vanni via, no veuggio avei ciù ninte da fâ con ti!

English translation:
go away, I don’t want anything more to do with you!
Ligurian:
a sola mainea de sciortîne a l’ea bollâse into sciumme

English translation:
the only way out was to dive into the river
Ligurian:
a me paiva unna crixi sensa remedio

English translation:
it seemed to me a crisis with no way out
Ligurian:
o cortezzo o passià pe-a stradda meistra

English translation:
the procession will pass along the main street
Ligurian:
no ti peu parchezzâ lie, a l’é unna stradda particolâ

English translation:
you can’t park there, it’s a private road
Ligurian:
pe portâ sta lettia m’é toccou fâ un muggio de viægi

English translation:
to deliver this letter I had to make a lot of trips
Ligurian:
sperava d’attrovâla in casa, ma ò fæto un viægio pe ninte

English translation:
I hoped to find her at home, but I made the trip for nothing
Ligurian:
o telefonin o l’à comensou à vibrâ quand’ò reçevuo un messaggio

English translation:
the mobile phone started to vibrate when I received a message
Ligurian:
gh’ò asbriou un pugno coscì fòrte ch’o l’é cheito pe tæra

English translation:
I struck him such a hard punch that he fell to the ground
Ligurian:
tutte e vòtte che a metropolitaña a passa, in cà sentimmo unna legia vibraçion

English translation:
every time the underground goes by, we feel a slight vibration in the house
Ligurian:
se parla de un fæto ancon tutto da ascciæî

English translation:
it is a matter that still needs to be clarified
Ligurian:
i ricchi vëgnan pövei e a-a reversa

English translation:
the rich become poor and vice versa
Ligurian:
tutti i pænti m’an fæto sentî a seu vexinansa inte sto momento difficoltoso

English translation:
all my relatives showed me their support in this difficult moment
Ligurian:
a notiçia a s’é spantegâ pe tutto o vexinægo

English translation:
the news spread through the whole neighbourhood
Ligurian:
i mæ vexin de cà en refuoxi

English translation:
my next-door neighbours are unpleasant
Ligurian:
a figgia di vexin de d’ato a l’é apreuvo à imprende à sunnâ o tambuo

English translation:
the daughter of the upstairs neighbours is learning to play the drums
Ligurian:
son anæti à stâ inte un scito vexin a-a staçion

English translation:
they have gone to live in a flat near the station
Ligurian:
o parchezzo vexin à l’intrâ o l’é assegnou a-i disabili

English translation:
the parking space near the entrance is reserved for the disabled
Ligurian:
chì vexin gh’é l’uspiâ

English translation:
the hospital is nearby
Ligurian:
a s’é assettâ da-a vexin pe sentî megio a muxica

English translation:
she sat close by to hear the music better
Ligurian:
o carroggio o l’ea mai tanto streito che ghe passava unna persoña pe vòtta

English translation:
the alley was so narrow that only one person could pass at a time
Ligurian:
ò parchezzou inte un carroggio ciöso vexin a-a staçion

English translation:
I parked in a dead-end alley near the station
Ligurian:
ò domandou de indicaçioin a-o cantonê in sciô canto

English translation:
I asked the traffic warden on the corner for directions
Ligurian:
o cantonê o l’à dæto unna bolletta a-a machina in sciô passo carrabile

English translation:
the traffic warden fined the car parked on the driveway
Ligurian:
in Arbâ e famigge nòbile an fæto construe tante ville de campagna

English translation:
in Albaro the noble families had many country villas built
Ligurian:
emmo da guägnâ sta competiçion à tutti i costi

English translation:
we must win this race at all costs
Ligurian:
o seu partio o l’à guägno e eleçioin

English translation:
his party won the elections
Ligurian:
ò guägno unna croxea

English translation:
I won a cruise
Ligurian:
stavòtta t’æ guägno ti

English translation:
this time you won
Ligurian:
an annonçiou chi l’à guägno o concorso

English translation:
they announced the winner of the contest
Ligurian:
a squaddra ch’a l’à guägno a festezza into vestiäio

English translation:
the winning team is celebrating in the locker room
Ligurian:
o zugou ch’o guägnià o torneo o zughià contra o campion

English translation:
the winner of the tournament will play against the champion
Ligurian:
o m’à portou unna bottiggia de vin neigro

English translation:
he brought me a bottle of red wine
Ligurian:
sto chì o l’é o tortaieu ch’addeuviemmo pe stramuâ o vin

English translation:
this is the funnel we use to decant the wine
Ligurian:
o vin o l’ea mai tanto æguou ch’o paiva do sugo d’uga

English translation:
the wine was so watered down it tasted like grape juice
Ligurian:
o pescio o se combiña ben co-o vin gianco

English translation:
fish pairs well with white wine
Ligurian:
m’é ciù cao un bon vin da pastezzâ che çerti vin particolæ

English translation:
I prefer a good table wine to certain select wines
Ligurian:
quello vin o l’ea mai tanto mòllo ch’o paiva ægua

English translation:
that wine was so weak it seemed like water
Ligurian:
a-o restorante n’an servio do vin co-e cannie, o no se poeiva beive!

English translation:
at the restaurant they served us spoiled wine, undrinkable!
Ligurian:
me gusta prinçipiâ o pasto con un bello gòtto de vin co-o pessigo

English translation:
I like to start the meal with a nice glass of sparkling wine
Ligurian:
a camea a n’à portou unna bottiggia de vin ch’o l’aiva piggiou l’axou

English translation:
the waitress brought us a bottle of soured wine
Ligurian:
o vin neigro o dev’ëse servio à temperatua ambiente

English translation:
red wine should be served at room temperature
Ligurian:
unna damixaña de vin neigro

English translation:
a demijohn of red wine
Ligurian:
o profummo de viovette o l’impiva o giardin

English translation:
the scent of violets filled the garden
Ligurian:
a gassa a l’ea de un moælo carrego

English translation:
the bow was a deep purple
Ligurian:
a l’à accattou un querno co-a covertiña moæla

English translation:
she bought a notebook with a purple cover
Ligurian:
a viöla a l’à un timbro cado e fascinante

English translation:
the viola has a warm and enveloping tone
Ligurian:
episòdio de violensa

English translation:
episode of violence
Ligurian:
sbatte a pòrta con violensa

English translation:
to slam the door violently
Ligurian:
o çê o s’é tento de moælo dòppo a borrasca

English translation:
the sky turned violet after the storm
Ligurian:
e seu scarpe moæle attraevan l’attençion

English translation:
her violet shoes drew attention
Ligurian:
o Paganin o l’é stæto un sunnou da violin e compoxitô zeneise

English translation:
Paganini was a Genoese violinist and composer
Ligurian:
a l’à comensou à sunnâ o violin à çinqu’anni e oua a l’é unna profescionista

English translation:
she started playing the violin at the age of five and is now a professional
Ligurian:
o violoncello da Elettra o trilla insemme a-o mæ cheu

English translation:
Elettra’s cello vibrates in unison with my heart
Ligurian:
o strazzetto derê a-a cà o pòrta a-i campi

English translation:
the path behind the house leads to the fields
Ligurian:
o skipper o l’à commandou de virâ de bòrdo da arente a-a böa

English translation:
the skipper ordered to tack near the buoy
Ligurian:
a l’é unna persoña de grande virtù e integritæ

English translation:
he is a person of great virtue and integrity
Ligurian:
son scuggiou in sce quelle æghe leppegose

English translation:
I slipped on those slimy seaweeds
Ligurian:
o pescio leppegoso o m’é scappou d’inte moen

English translation:
the slimy fish slipped out of my hands
Ligurian:
son scuggiou in sciô leppego ch’o croviva i scheuggi

English translation:
I slipped on the slime covering the rocks
Ligurian:
in sciô fondo da barî l’é arrestou un leppego verdexin

English translation:
a greenish slime remained at the bottom of the barrel
Ligurian:
o l’à piggiou un giorno de permiscion pe fâ vixita a-o barba maròtto

English translation:
he took a day off to visit his sick uncle
Ligurian:
quande ti l’æ a pròscima vixita?

English translation:
when is your next appointment?
Ligurian:
primma de piggiâ parte a-e attivitæ de gruppo beseugna fâ unna vixita da-o mego

English translation:
before being able to participate in group activities, a medical examination is required
Ligurian:
avei unna boña vista

English translation:
to have good eyesight
Ligurian:
i meghi an poia ch’o porrieiva perde a vista

English translation:
the doctors fear he might lose his sight
Ligurian:
unna vista mäveggiosa do gorfo de Marseggia

English translation:
a wonderful view of the Gulf of Marseille
Ligurian:
sens’ægua no gh’é de vitta

English translation:
without water there is no life
Ligurian:
a l’à dedicou a vitta a-a reçerca

English translation:
he dedicated his life to research
Ligurian:
l’é nasciuo un boccin into staggio

English translation:
a calf was born in the stable
Ligurian:
a l’é stæta vittima de unna moutia desconosciua

English translation:
he fell victim to an unknown disease
Ligurian:
e vittöie in guæra e in amô

English translation:
victories in war and love
Ligurian:
i elettoî do partio vittoioso an festezzou tutta a neutte

English translation:
the voters of the winning party celebrated all night
Ligurian:
a spediçion vittoiosa a l’à portou di neuvi territöi a-a Repubrica

English translation:
the victorious expedition brought new territories to the Republic
Ligurian:
viva a nòstra Zena, viva a libertæ!

English translation:
long live our Genoa, long live freedom!
Ligurian:
sciù co-a musa, l’é arrivou unna boña neuva!

English translation:
hooray, good news has arrived!
Ligurian:
o ciantâ o produxe tutti i anni de miggiæa d’erboi

English translation:
the nursery produces thousands of trees every year
Ligurian:
e ciante an beseugno de l’oscigeno pe vive

English translation:
plants need oxygen to live
Ligurian:
mæ madonnâ a l’à visciuo fin à çent’anni

English translation:
my grandmother lived to be a hundred
Ligurian:
mæ lalla oua a stà in Greçia con mæ barba

English translation:
my aunt now lives in Greece with my uncle
Ligurian:
a lettia «æ» a l’é unna vocale

English translation:
the letter “æ” is a vowel
Ligurian:
o mæ galante o m’à lasciou un messaggio à voxe

English translation:
my boyfriend left me a voice message
Ligurian:
i òrgani da voxe

English translation:
the vocal organs
Ligurian:
ne aviësci coæ de vegnî a-a mæña con mi?

English translation:
would you like to come to the sea with me?
Ligurian:
scià l’agge paçiensa scignora, ma no n’ò pròpio coæ ancheu, son stanca

English translation:
please bear with me ma’am, but I really don’t feel like it today, I’m tired
Ligurian:
t’æ coæ de un giasso?

English translation:
do you fancy an ice lolly?
Ligurian:
e viatri chi sei?

English translation:
and who are you?
Ligurian:
cöse ne pensæ viatre de sta deçixon?

English translation:
what do you think of this decision?
Ligurian:
scià ne pigge voscià pe-o primmo, sciô giudiçe!

English translation:
you take some first, your honor!
Ligurian:
l’öxello o xeua in çimma a-e nuvie

English translation:
the bird flies above the clouds
Ligurian:
doman xoemmo à San Françesco pe di negòçi

English translation:
tomorrow we’re flying to San Francisco on business
Ligurian:
a l’é neuva ma piña de boña voentæ

English translation:
she’s inexperienced but willing
Ligurian:
voeiva fâghe unna sorpreisa

English translation:
I wanted to surprise him
Ligurian:
scià me scuse, no voeiva desturbâla

English translation:
excuse me, I didn’t mean to disturb you
Ligurian:
veuggio savei cös’a va dito a vexiña

English translation:
I want to know what the neighbor told you
Ligurian:
o no ô sa manco lê quello ch’o veu

English translation:
he doesn’t even know himself what he wants
Ligurian:
ti veu che t’accompagne da-o mego?

English translation:
do you want me to go with you to the doctor?
Ligurian:
me saieiva cao ch’a vegnisse un pö ciù independente

English translation:
I wish he’d become a bit more independent
Ligurian:
quande ghe l’ò dito, o no voeiva creddighe

English translation:
when I told him, he couldn’t believe it
Ligurian:
veuggio pròpio vedde comm’o ne sciortià stavòtta

English translation:
I really want to see how she’ll manage this time
Ligurian:
ti veu fâme o piaxei de ciantâla?

English translation:
will you do me the favor of stopping?
Ligurian:
voei ammermâ un pö o volumme da muxica, che l’é tardi?

English translation:
would you turn the music down a bit, it’s late?
Ligurian:
veuan vegnî respettæ

English translation:
they want to be respected
Ligurian:
veuggio unna spiegaçion, e â veuggio oua!

English translation:
I want an explanation, and I want it now!
Ligurian:
staseia no pòsso sciortî, i mæ no me lascian

English translation:
I can’t go out tonight, my parents won’t let me
Ligurian:
se mæ moggê a me lascia, doman vëgno à pescâ con viatri

English translation:
if my wife agrees, tomorrow I’ll come fishing with you
Ligurian:
sto chì o l’é o voei do pòpolo

English translation:
this is the will of the people
Ligurian:
veuggio ben à mæ seu

English translation:
I love my sister
Ligurian:
m’an dito che me veuan ben

English translation:
they told me they love me
Ligurian:
cöse veu dî sto scimbolo?

English translation:
what does this symbol mean?
Ligurian:
o zeneise o nasce da-o latin vorgâ

English translation:
Genoese comes from vulgar Latin
Ligurian:
quello quaddro a l’é unn’ordenäia imitaçion

English translation:
that painting is a crude imitation
Ligurian:
sta poula a l’é tròppo ordenäia, deuvine unn’atra

English translation:
this word is too vulgar, use another one
Ligurian:
o xeuo de l’öxello

English translation:
the flight of the bird
Ligurian:
o xeuo da Zena à Londra o l’é stæto desdito

English translation:
the flight from Genoa to London was canceled
Ligurian:
a vorpe a s’é mangiâ tutti i bibin ch’ean into staggio do mæ vexin

English translation:
the fox ate all the turkeys in my neighbor’s stable
Ligurian:
stavòtta o l’à mantegnuo a poula

English translation:
this time he kept his word
Ligurian:
a l’à zuou pe-a çentexima vòtta

English translation:
he’s sworn it for the hundredth time
Ligurian:
o mego o â vegniva à vixitâ doe vòtte a-o giorno

English translation:
the doctor came to visit her twice a day
Ligurian:
quello giabandea o l’à cangiou trei partii inte doî anni!

English translation:
that turncoat has changed three parties in two years!
Ligurian:
de sentî a voxe de seu maio, a moggê a l’à virou a testa

English translation:
hearing her husband’s voice, the wife turned her head
Ligurian:
ò giou a möto e son vegnua inderê

English translation:
I turned the motorcycle around and came back
Ligurian:
o massê o piggia træ carte e o ê gia

English translation:
the dealer takes three cards and turns them over
Ligurian:
o l’à vortou bandea comm’o l’à annastou o reisego

English translation:
he changed sides as soon as he sensed the risk
Ligurian:
o l’à mostrou e carcagne sensa dî unna poula

English translation:
he turned on his heels without saying a word
Ligurian:
staggo à Votri, vexin a-a staçion

English translation:
I live in Voltri, near the station
Ligurian:
no se ghe peu travaggiâ insemme, con quello seu carattere stondäio!

English translation:
it’s impossible to work with him, with that fickle character of his!
Ligurian:
quæ o l’é o volumme da Tæra?

English translation:
what is the volume of the Earth?
Ligurian:
o volumme di commerçi o l’à passou i 100 mioin d’euro

English translation:
the volume of business has exceeded 100 million euros
Ligurian:
o volumme de l’aradio

English translation:
the radio volume
Ligurian:
a l’à cattou sëi volummi in scî filòsofi greghi

English translation:
he bought six volumes on the Greek philosophers
Ligurian:
ghe vëgne da cacciâ solo de sentîne l’ödô

English translation:
he feels like vomiting just from smelling it
Ligurian:
tutte e vòtte ch’o va in barca o caccia fiña e bele

English translation:
every time he goes out on a boat he throws his guts up
Ligurian:
o mego o l’à dito che o veumito o l’é un scintomo de l’influensa

English translation:
the doctor said that vomiting is a symptom of the flu
Ligurian:
in tæra gh’ea brutto de veumito

English translation:
the floor was dirty with vomit
Ligurian:
à un çerto momento o remoin d’ægua o l’à collou a barca

English translation:
at a certain point the whirlpool sucked the boat down
Ligurian:
donde l’ei lasciâ a vòstra machina?

English translation:
where did you leave your car?
Ligurian:
me saieiva cao savei a vòstra opinion

English translation:
I’d like to know your opinion
Ligurian:
o l’é o vòstro sto can?

English translation:
is this dog yours?
Ligurian:
perché no ti fæ voto de castitæ?

English translation:
why don’t you take a vow of chastity?
Ligurian:
quello candidato o no l’à ottegnuo nisciun voto

English translation:
that candidate didn’t get a single vote
Ligurian:
l’exito da votaçion o determinià o seu avvegnî politico

English translation:
the outcome of the vote will determine his political future
Ligurian:
o seu nomme o comensa pe ve

English translation:
his name starts with a V
Ligurian:
ti me vuiësci quello baçî into lavello, pe piaxei?

English translation:
would you empty that basin into the sink for me, please?
Ligurian:
o Mario o l’aveiva mai tanta famme ch’o l’à vuou o tondo inte un batte d’euggio

English translation:
Mario was so hungry that he emptied his plate in the blink of an eye
Ligurian:
doman aggiutto mæ coxa à vuâ a casa

English translation:
tomorrow I’m helping my cousin empty out the house
Ligurian:
d’ötunno o paise o se veua e i figgeu tornan à scheua

English translation:
in the autumn the village empties and the children go back to school
Ligurian:
vanni à impî i gòtti veui a-i inviæ

English translation:
go and fill the guests’ empty glasses
Ligurian:
me pâ ch’aggian ascoso quarcösa inte quello teu garbo

English translation:
it seems to me that they hid something in that hollow trunk
Ligurian:
ò provou à sciaccâ træ nisseue ma ean tutte peie

English translation:
I tried to crack three hazelnuts but they were all empty
Ligurian:
l’impiegâ a fissava o veuo sensa dî ninte

English translation:
the clerk stared into space without saying anything
Ligurian:
an impio o garbo inta miagia con do ciumento

English translation:
they filled the gap in the wall with cement
Ligurian:
da-a cannâ sciortiva un spiscioelo d’ægua

English translation:
a jet of water was spurting from the pipe
Ligurian:
sentivan un borbonâ de çinsae

English translation:
they could hear the buzzing of mosquitoes
Ligurian:
pe levâ e patatte ò addeuviou a sappa

English translation:
to dig up the potatoes I used the hoe
Ligurian:
pòsso presentâte à mæ lalla Mariña?

English translation:
may I introduce you to my aunt Marina?
Ligurian:
a lalla a m’à regallou un libbro

English translation:
my aunt gave me a book
Ligurian:
aloa seu, se veddemmo staseia?

English translation:
so auntie, see you tonight?
Ligurian:
o singao o l’é un bon sunnou da violin

English translation:
the gypsy is a skilled violinist
Ligurian:
i singai van da unna çittæ à l’atra e se pòrtan apreuvo e seu tradiçioin

English translation:
gypsies travel from one city to another, carrying their traditions with them
Ligurian:
mæ barba e mæ lalla se son conosciui in vacansa à Sanremmo

English translation:
my uncle and my aunt met on holiday in Sanremo
Ligurian:
mæ barba o Franco o stà à l’estranxeo

English translation:
my uncle Franco lives abroad
Ligurian:
ou fræ, comm’a l’é?

English translation:
hey man, how’s it going?
Ligurian:
no stâ à sentî quello ch’o ô dixe, o veu solo che semenâ a zizania

English translation:
don’t listen to what he says, he just wants to stir up trouble
Ligurian:
un mòtto de tæra, de polenta

English translation:
a clod of earth, a lump of polenta
Ligurian:
un mòtto de succao

English translation:
a sugar cube
Ligurian:
o no l’é ciù o benvegnuo pe-o seu comportamento sgreuzzo

English translation:
he is no longer welcome because of his uncouth behavior
Ligurian:
quello tämasso o l’à fæto un reuito inta representaçion

English translation:
that lout let out a belch during the show
Ligurian:
o s’é comportou da grebano, con giasciâ co-a bocca averta

English translation:
he behaved like a boor, chewing with his mouth open
Ligurian:
into cafè ghe metto delongo doî cuggiæn de succao

English translation:
I always put two teaspoons of sugar in my coffee
Ligurian:
t’ê ciù cao i succhin pin ò e meizañe piñe?

English translation:
do you prefer stuffed zucchini or stuffed eggplants?
Ligurian:
o besagnin o l’aiva di belli succhin

English translation:
the greengrocer had some lovely zucchini
Ligurian:
mæ neua a fa unna suppa de gambai sensa pægi

English translation:
my daughter-in-law makes an unbeatable shrimp soup
Ligurian:
me gusta e suppe d’inverno

English translation:
I love soups in winter
Ligurian:
# Un açidente in sciâ strâ

– Cös’o l’é stæto quello creppo? L’é vegnuo zu unna miagia?

– Pâ che un camio o l’agge piccou drento à unna machina. An za ciammou a croxe, anche se pâ che no se segge fæto mâ nisciun. A machina incangio a l’é da cacciâ.

– Cöse l’é successo?

– A dinamica da faccenda a no l’é ancon ciæa; fòscia o camio o l’à scuggiou in sce quarche maccia d’euio in sce l’asfalto. Coscì o l’é introu drento a-a machina ch’a l’anava davanti e o bòtto o l’é stæto coscì fòrte che a reua derê a s’é squæxi destaccâ. Pe fortuña comme l’autista o s’é dæto conto de quello che succedeiva o l’à frenou e l’é sciortio da-a traiettöia da machina.

– T’ô lì ch’arriva a croxe. Dîghe che staggan tranquilli e che nisciun o s’é fæto mâ. Ma comm’an fæto à sarvâse quelli ch’ea inta machina da un bòtto coscì fòrte?

– Pe fortuña o camio o no l’anava tròppo spedio, e quelli ch’anavan inta machina aivan tutti a çenta inlassâ. Coscì, sciben che son stæti sponciæ in avanti, no an piccou contra i veddri e i pòsti davanti.

English translation:
# A Road Accident

“What was that boom? Did a wall collapse?”

“It looks like a truck has hit a car. They’ve already called the ambulance, though apparently no one has been hurt. The car, on the other hand, is a write-off.”

“What happened?”

“The dynamics of the matter aren’t yet clear, but perhaps the truck skidded on some oil patch on the asphalt. So it struck the car ahead of it, and the impact was so strong that the front wheel was nearly torn off. Luckily, as soon as the driver realised what was happening, he braked and swerved out of the car’s path.”

“Here comes the ambulance. Tell them to relax, no one has been hurt. But how could the people in the car survive such a violent impact?”

“Fortunately the truck wasn’t going too fast, and those in the car all had their seatbelts fastened. So, although they were thrown forward, they didn’t crash against the windows or the front seats.”
Ligurian:
# Da-o besagnin

– Bongiorno, tocca à mie?

– Scì

– Voeiva un chillo de giæe sensa coste, un chillo e mezo de çioule, doî massi de baxaicò, doe teste d’aggio, e tomate de donde ne vëgnan?

– En de Sant’Orçeise, gh’é unn’açienda ch’a cortiva varietæ nostræ, defæti sti chì en porsemmin…

– Alantô scià me ne dagghe doî chilli che ancheu gh’ò pròpio coæ de fâme un condiggion, dapeu voeiva mezo chillo de faxolin, un chillo de patatte de Monteuggio, doî etti de öive neigre…

– Taggiasche?

– Mah siçiliañe van ben ascì… scià sa miga se a-o Luiggin gh’é arrivou e ancioe di pescoei de Votri?

– Sò assæ mi do Luiggin!

– Òh ei torna rattellou?

– Se scià permette no son caxi seu!

– Seguo seguo! Scià me scuse! Ma visto comme se taggia e se cuxe co-a lengua inte sta butega, pensava che, caxi sò e caxi di atri, fïsan da mæxima meña!

– Pe reguardo a-a lengua me pâ che voscià ascì, scià ghe n’agge uña ch’a taggia ben ben!

– Magara mi e cöse ê diggo into moro e no apreuvo comme çerte gente… e oua scià me fasse o conto, coscì vaggo e me levo d’inti pê!

– No n’ò mai fæto un conto ciù voentea!

– E mi no ò mai pagou co-o cheu coscì de giromia!

– Tante belle cöse, eh!

– Tante belle cöse à voscià ascì…

English translation:
# At the Greengrocer’s

“Good morning, is it my turn?”

“Yes”

“I’d like a kilo of chard without the stalks, a kilo and a half of onions, two bunches of basil, two heads of garlic, where do the tomatoes come from?”

“They’re from Sant’Olcese, there’s a farm that grows our local varieties, in fact these are ‘pursemin’…”

“Then give me two kilos because today I really feel like making a cundiggiun, then I’d like half a kilo of green beans, a kilo of Montoggio potatoes, two hundred grams of black olives…”

“Taggiasche?”

“Well, Sicilian ones will do just as well… you wouldn’t happen to know if Luigino has got in the salted anchovies from the Voltri fishermen?”

“What would I know about Luigino!”

“Oh, have you two been quarrelling again?”

“If you don’t mind, that’s none of your business!”

“Of course, of course! I’m sorry! But seeing how tongues slice and stitch in this shop, I thought one’s own business and other people’s business were the same thing!”

“As for tongues, it seems to me yours does its fair share of slicing too!”

“At least I say things to people’s faces and not behind their backs, like some folks… and now ring me up, so I can be off and out of your hair!”

“I’ve never closed a bill more gladly!”

“And I’ve never paid one with a merrier heart!”

“All the best, then!”

“All the best to you too…”
Ligurian:
# Un problema co-o scistema bibliotecäio

– Bongiorno. Son vegnuo chì da-o banco perché n’arriëscio à fâme impremuâ i libbri da-a machinetta.

– Cöse veu dî che scià no l’arriësce à piggiâ i libbri? Gh’é quarche guasto?

– Mah, no m’ô pâ, me pâ d’ëse l’unico ch’o no gh’arriësce. Se me gh’appreuvo, me sciòrte feua un messaggio d’errô ch’o dixe che a tessera a no me ven reconosciua.

– Scià me â daieiva? Scì, defæti o computer o me dixe che a tessera a l’é scheita o meise passou. Se i dæti da seu persoña no son cangiæ, poemmo fâ o reneuvo sensa problemi.

– In realtæ l’é za dötrei anni ch’ò cangiou de rescidensa, oua vivo à l’estranxeo.

– Ah, aloa a faccenda a cangia. Pe-e gente che vivan à l’estranxeo gh’é da pagâ unna tascia de 10 euro l’anno.

– Comme, gh’é da pagâ unna tascia? Ma mi pensava che o servixo da biblioteca o fïse de badda.

– O ô l’é pe chi vive in Italia e o paga e tasce inte sto paise... Pe chi vive feua, beseugna ch’o compense con unna tariffa d’addiçion.

English translation:
# A Problem with the Library System

“Good morning. I’ve come here to the desk because I can’t borrow books at the self-service machine.”

“What do you mean you can’t borrow books? Is there some kind of malfunction?”

“Well, I don’t think so, I believe I’m the only one who can’t. If I try, an error message comes up saying that my card isn’t recognized.”

“Could I have it, please? Yes, in fact the computer tells me that the card expired last month. If your personal information hasn’t changed, we can renew it without any problem.”

“Actually, I changed my residence a few years ago — I live abroad now.”

“Ah, then that changes things. For people living abroad there’s a fee of 10 euros a year.”

“What do you mean, there’s a fee? I thought the library service was free.”

“It is for those who live in Italy and pay taxes in this country… Those who live outside have to make up for it with an additional charge.”
Ligurian:
# Accatto da un biggetto de l’autobo

– Bongiorno, vorriæ un biggetto de l’autobo. Spero ch’a segge a vòtta boña che l’attreuvo, perché ò za giou træ baracchin da giornali e doî stanchi e nisciun o n’aiva.

– Scì, che qualitæ de biggetto?

– Mah, un biggetto normale.

– Pe novanta menuti?

– Pe unna corsa.

– Chì da niatri i biggetti van à menuti, sedonca scià peu accattâne un pe unna giornâ intrega, ò donca un carnet da dexe biggetti pe novanta menuti, ch’o costa ciù pöco che dexe biggetti insemme.

– Na, na, me fermo solo che ancheu, aloa scià me dagghe un biggetto pe novanta menuti.

– L’é doî euro e dexe.

– Comme doî euro e dexe?

– Doî euro e dexe o l’é o prexo de un biggetto da novanta menuti.

– Coscì tanto? E comme van i autobi chì da viatri, co-a benziña di sceicchi do Kuwait?

– O prexo o l’é sto chì.

– Ma no ghe n’é un ch’o coste ciù pöco?

– Na. Chì coscì i prexi en sti chì.

– Ma ammia ti se me tocca tiâ feua doî euro pe fâ euttoçento metri. Scià l’agge paçiensa, ma ciufito vaggo à pê.

– Pe mi, scià fasse un pö comme gh’é ciù cao. À reveise.

– Boña giornâ.

English translation:
# Buying a Bus Ticket

“Good morning, I’d like a bus ticket. I hope this is the time I finally find one, because I’ve already been to three newsstands and two tobacconists and nobody had any.”

“Yes, what kind of ticket?”

“Well, a normal ticket.”

“A ninety-minute one?”

“A single-ride one.”

“Around here tickets go by the minute, otherwise you can buy one for a whole day, or a booklet of ten ninety-minute tickets, which costs less than ten tickets all together.”

“No, no, I’m only stopping over today, so just give me a ninety-minute ticket.”

“That’ll be two euros and ten.”

“What do you mean, two euros and ten?”

“Two euros and ten is the price of a ninety-minute ticket.”

“That much? And how do the buses run around here, on the petrol of the sheikhs of Kuwait?”

“That’s the price.”

“But isn’t there one that costs less?”

“No. In these parts that’s what the prices are.”

“Well, would you look at that, having to fork out two euros to go eight hundred metres. If you’ll excuse me, I’d rather walk.”

“Suit yourself. Goodbye.”

“Have a good day.”
Ligurian:
# Accatto de un biggetto do treno

– Bongiorno, vorrieiva accattâ un biggetto pe doman mattin, da Zena à Saña. Scià l’agge paçiensa, ma no l’é poscibile che tutte e vòtte che un o preuva à deuviâ e machinette, no fonçioñan mai.

– Me rincresce, l’é quello che dixe tante gente.

– Magara scià ne parle co-o seu prinçipâ, se scià peu. No se peu perde vinti menuti tutte e vòtte pe accattâ un biggetto da-e machinette e sciorbîse ancon vinti menuti de coa da-i sportelli.

– Me rincresce tanto, ma a l’é unna cösa ch’a no depende ni de mi, ni da-i mæ prinçipæ. Beseugna che vëgne di tecnichi à controllâ tutte e machinette pe asseguâse che fonçioñan sensa di guasti ògni dötrei giorni. À tutti i mòddi, scià me diva che scià vorrieiva un biggetto da Zena à Saña, giusto?

– Scì, pe piaxei.

– Quande e à che oa? De de chì da Prinçipe?

– Pe doman à partî da eutt’oe da mattin. Scì, da Prinçipe.

– Gh’é un regionale spedio ch’o parte à eutto e vinti e ch’o l’arriva à Saña à manca un quarto à dex’oe. O ghe va ben?

– Scì, diæ de scì.

– Beniscimo, l’é çinque euro e quarantedoî.

– Aloa... Çinque... Oua beseugna che çerche into portafeuggio se gh’ò e monæe giuste... Chì, scià pigge çinquanta.

– Graçie. Oua ghe daggo o resto...

– Scià l’ammie, scià se î tëgne, che tanto eutto citti no me servan à ninte. Ciufito scià l’ammie se scià peu fâ savei à chi de dovei de vegnî à dâ recatto a-e machinette. Scignoria.

– Scignoria, boña giornâ.

English translation:
# Buying a train ticket

“Good morning, I’d like to buy a ticket for tomorrow morning, from Genoa to Savona. Excuse me, but it can’t be that every time someone tries to use the machines, they don’t work.”

“I’m sorry, that’s what a lot of people say.”

“Maybe you could mention it to your boss, if you can. One can’t waste twenty minutes every time to buy a ticket from the machines and then put up with another twenty minutes in line at the counters.”

“I’m very sorry, but it’s something that depends neither on me nor on my superiors. Technicians need to come and check all the machines to make sure they work without breaking down every few days. Anyway, you were saying you’d like a ticket from Genoa to Savona, correct?”

“Yes, thank you.”

“When and at what time? From here to Principe?”

“For tomorrow, starting at eight in the morning. Yes, from Principe.”

“There’s a fast regional train leaving at eight twenty that arrives in Savona at a quarter to ten. Does that work for you?”

“Yes, I’d say so.”

“Very well, that’ll be five euros and forty-two.”

“Let’s see… Five… Now I have to check my wallet, to see if I have the right coins… Here, take fifty.”

“Thank you. Now I’ll give you the change…”

“Look, keep it, eight cents won’t do me any good. Rather, see if you can let the right people know to come and fix the machines. Goodbye.”

“Goodbye, have a good day.”
Ligurian:
# Un bronzin ch’o fa danno

– Comm’anemmo, Gioan? Cös’a l’é sta cea che ti gh’æ? Pâ che no ti dòrmi da trei giorni!

– L’é che no ò streito euggio pe tutta a neutte. In cà gh’ò un bronzin ch’o fa danno e ch’o me tëgne addescio.

– Bellan, che udia! E comme ti fæ à no dormî pe dötræ stisse d’ægua che cazzan into lavello?

– O no l’é solo che quello. Se vedde che gh’é quarche problema co-e cannæ, perché se sente vegnî un fô d’inte miage che no saviæ descrive, comme se l’ægua a fesse fadiga à passâ.

– E no ti peu ciammâ quarchedun ch’o te vëgne à vedde cöse gh’é?

– Aiva za fæto vegnî un lattonê a settemaña passâ pe dâ recatto a-o bronzin, ma se vedde ch’o no l’ea guæi intrante, perché o va avanti à fâ danno. Solo che sta cösa de cannæ a l’é neuva e a me preòccupa un pö. Beseugna che ciamme un atro lattonê, ma ch’o travagge à bon patto!

English translation:
# A Leaky Faucet

“How are you, Giovanni? What’s with that face? You look like you haven’t slept in three days!”

“The fact is I didn’t get a wink of sleep all night. There’s a leaky faucet at home that keeps me awake.”

“Wow, what a sense of hearing! How can you not sleep over a few drops of water falling into the sink?”

“It’s not just that. Clearly there’s some problem with the pipes, because from the walls you can hear a noise I wouldn’t know how to describe, as if the water were barely getting through.”

“And can’t you call someone to come and see what’s going on?”

“I’d already had a plumber come last week to fix the faucet, but obviously he wasn’t very good, because it’s still leaking. Only this business with the pipes is new and it worries me a little. I need to call another plumber, but one who works at a good price!”
Ligurian:
# Unna bolletta da-o cantonê

– Bongiorno, scià fasse vedde a patente e o libbretto de çircolaçion, pe piaxei.

– En chì tutti doî. Gh’é quarche problema?

– E ô diæ! Scià l’anava a-o manco à ottanta à l’oa, quande inte sta strâ gh’é o limite di quaranta.

– Ma comme, donde?

– Se incangio de corrî tanto scià desse a mente a-a segnaletica, scià l’aviæ visto che gh’é a-o manco doî cartelli che mostran o limite.

– Ma chì ghe passo de spesso e no me n’ea mai dæto conto.

– Tanto pezo pe voscià. Chì beseugna che ghe leve trei ponti da-a patente e che ghe dagghe unna bolletta.

– Ma comme, no l’é poscibile.

– Chì gh’é o biggetto. En 150 euro.

– Scià l’agge paçiensa, ma no me pâ giusto. Chì van tutti spedii comme mi e no me pâ che i atri ascì vëgnan fermæ.

– Mi fasso solo o mæ travaggio. Se scià l’à de lagnanse, scià fasse recorso da-i carabinê ò in tribunale.

English translation:
# A Fine from the Traffic Officer

“Good morning, your driver’s license and registration, please.”

“Here they are, both of them. Is there a problem?”

“I should say so! You were going at least eighty an hour, while on this street the limit is forty.”

“What do you mean, where?”

“If instead of speeding so much you paid attention to the signs, you would have seen that there are at least two signs marking the limit.”

“But I drive through here often and I’d never noticed.”

“So much the worse for you. I have to deduct three points from your license and write you a ticket.”

“What, that’s not possible.”

“Here’s the citation. It’s 150 euros.”

“I’m sorry, but it doesn’t seem fair to me. Everyone goes as fast as me here and the others don’t seem to be getting stopped.”

“I’m just doing my job. If you have complaints, file an appeal with the carabinieri or in court.”